
1. Kinnitada Narva Kreenholmi Gümnaasiumi arengukava aastateks 2011–2013 (lisana).

Vastavalt põhikooli- ja gümnaasiumiseaduse § 67 lõikele 2, Narva Linnavolikogu 28.09.2006 määruse nr 42 „Narva linna arengudokumentide menetlemise kord“ 7. peatükile ja  Narva Linnavalitsuse 14.06.2006 määruse nr 741 „Narva linna munitsipaalsete koolieelsete lasteasutuste ning põhikoolide ja gümnaasiumide arengukavade kinnitamise kord“ punktile 8

Arengukavas on määratletud arengusihid ja eesmärgid aastateks 2011 - 2013, et tagada kooli järjepidev areng.

Käesolevas arengukavas kajastuvad tulenevalt kooli strateegilisest planeerimisest kooliarenduse põhisuunad ning eesmärgid ja nende saavutamiseks vajalikud meetmed, mille elluviimist korraldab direktor.

Arengukava koostamisel on arvestatud sise- ja väliskeskkonna muutujaid ning on lähtutud põhikooli- ja gümnaasiumiseadusest ning selle alusel antud määrustest, üldharidussüsteemi arengukavast aastateks 2007 - 2013, hariduse ja koolituse alal üleeuroopalises raamistikus esitatud strateegilistest eesmärkidest aastaks 2020. Seoses eestikeelsele õppele üleminekuga  gümnaasiumiastmel on arengukava koostamisel juhindutud põhikooli ja gümnaasiumi riiklikust õppekavast.

Arengukava tegevuskava koostamisel on lähtutud sisehindamise tulemusena välja selgitatud kooli tegevuse parendusvaldkondadest, mis leiti analüüsides õppe- ja kasvatustegevust ja juhtimist ning hinnates nende tulemuslikkust. Tegevuskava koostamisel on toetutud sisehindamise tulemusena leitud tugevustele kooli tegevuses ning järgitud, et järgmiseks kolmeks aastaks kavandatavad tegevused toetaksid kehtivat õiguslikku regulatsiooni. Kooli arengu planeerimisel lähtutud põhimõttest - kool kui ühtne tervik ja kool kui üks osa terviklikus Eesti üldhariduses.

Arengukava on koostatud nii, et see tagaks kooli tegevuses jätkusuutliku tasakaalustatud arengu, aitaks tulla toime kooli ees seisvate strateegiliste muutustega ning tagaks kooli senisest parema toimimise ja õppekvaliteedi paranemise. 

Kooli järjepidev areng tagatakse eesmärkide saavutamise, saavutamise teede ja olukorra hindamiseks mõõdikute määratlemise kaudu arengukava tegevuskavas. Arengukava tegevuskavas esitatud eesmärkide tulemuslikkuse mõõtmiseks on sõnastatud mõõdikud ehk indikaatorid, mille kaudu iseloomustatakse, hinnatakse ja analüüsitakse saavutatud tulemusi arvestades sise- ja väliskeskkonna tegureid.

